hu hu hu hu hu hu hu hu en pt es id hu hu hu hu sk hu hu hu hu hu hu sk hu hu es hu hu hu hu hu hu hu hu hu en hu hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
A nagymama – Vári Éva jutalomjátéka a Pécsi Nemzeti Színházban – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
A nagymama – Vári Éva jutalomjátéka a Pécsi Nemzeti Színházban
Facebook Twitter Tumblr Pinterest
Csiky Gergely vígjátéka, A nagymama igazi sztár címszereplőért kiáltó darab. Nagy Viktor rendezésének főszereplője a városhoz ezer szállal kötődő Kossuth- és Jászai Mari-díjas művésznő, Érdemes- és Kiváló művész, a Pécsi Nemzeti Színház és a Halhatatlanok Társulatának Örökös Tagja, Pécs díszpolgára, Vári Éva. – írja a szinhaz.org.
Csiky örökké aktuális témájú vígjátéka négy szerelmi szálat bonyolít, fordulatos, színes karakterek felvonultatásával. A szövevényes vígjátéki történet végén természetesen helyreáll a rend: a szerelmesek előtt nincs már több akadály, és annyi sok reményekkel és csalódásokkal teli év után még a Nagymama szerelmi sebe is lassan begyógyulni látszik. A generációs családi problémák, a múlt titkai, a kusza szerelmi szálak csak egy igazi bölcs, szeretetre méltó, jóságos Nagymama közbenjárásával kerülhetnek nyugvópontra a pécsi előadásban is.
Nagy Viktor, az előadás rendezője így ír a darabról:
Csiky Gergely méltán népszerű vígjátéka a magyar drámairodalom egyik legszerethetőbb mesterműve, igazi jutalomjáték és nem csak a címszereplőnek, hanem az összes vele együtt játszó színésznek. Olyan darab, amelyet egy színház általában csak jókedvében vesz elő. Akkor, amikor valamilyen különleges  szereppel meg akarja jutalmazni valamely nagyra becsült, népszerű és rangos színésznőjét  és  – mintegy mellesleg – egyúttal saját közönségét is.
A színésznők nem véletlenül szeretik a Nagymama szerepét. Benne van az egész élet. A maga kiszámíthatatlan bonyolultságával, esendőségével, gyarlóságával és azzal az életigenlő, szeretetteljes bölcsességgel, amelyet sajátos módon kizárólag akkor, és csakis akkor sajátíthat el az ember, ha már sok mindent megélt.
Mondhatnánk azt is, hogy a darab a szeretet – valójában az igazi, valódi, önzetlen szeretet – hiányáról szól. És ebben a rohanó, türelmetlen, szerelemre éhes fiatalokkal telezsúfolt, kaotikus világban a Nagymama, aki az összes szereplő közül talán a legtöbbet szenvedett az igazi, megélt szeretet hiányától, most bölcs módon összerendezi az összekuszálódott szerelmi szálakat és egyúttal lezárja saját életének első, talán legfájóbb konfliktusát: kibékül fiatalkori nagy szerelmével. Mindezt talán egy új kezdet reményében teszi? Ki tudja.
A mesterien bonyolított, fordulatos, színes karaktereket felvonultató cselekmény egyszerre négy szerelmi szálon fut és a szövevényes vígjátéki történet vége természetesen az, hogy helyreáll a rend: a szerelmesek előtt nincs már több akadály és annyi sok reményekkel és csalódásokkal teli év után még a Nagymama  szerelmi sebe is lassan begyógyulni látszik.
És itt, ebben a pillanatban találkozik a Nagymama által is megélt, hosszú idők tapasztalata, bölcsessége és a pillanat bűvöletében élő fiatalság ereje: az élet, akárhogyan is, de élni akar, ez a törvény. Bolond az, aki ezt nem látja. Minden esetre nem árt, ha van egy szeretetre méltó, megértő, jóságos, sokat tapasztalt, bölcs Nagymama.
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
előadás Pécsi Nemzeti Színház színdarab Vári Éva
Oltási akció indul csütörtökön – három napig regisztráció nélkül lehet felvenni a koronavírus elleni oltást
Idén is négy színművész veheti át az ASE-díjat
Múzeumok Őszi Fesztiválja – A roma holokausztra és a szovjet kényszermunkatáborokba hurcoltakra emlékeznek Pécsen
Kotalan tudomány, és művészeti konferencia és fesztivál a Pécsi Tudományegyetemen
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram